Danmark er klar til at sende syv F-16-jagerfly af sted til kampen mod Islamisk Stat (IS) i Irak.

Det bekræfter statsminister Helle Thorning-Schmidt (S) på et pressemøde:

»IS udgør en trussel mod Danmark og vores allierede. Hvis vi lader stå til, bliver det kun værre. Der er ingen, der kan dukke sig i denne sag. Alle må bidrage. Der tegner sig en usædvanligt bred opbakning til en indsats mod IS. I går aftes modtog vi en formel anmodning om behov for F-16-kampfly. Regering vil gerne imødekomme den anmodning med syv F16-kampfly«, siger hun.